text: Wärm Bier un köhl Wiever
  Keine Jrund He ze blieve
  Jede Kaschämm en dä ich jewäse bin
  Es jenau wie die dovür
  All die lässije Klaafmüül met Kabänes Longdrinks
  Un schale Annekdötche
  Luur ming Fööss schlofen en
  Un dat Käätzewachs Blondie
  Un dä Sargnagel Fuss
  Ich drinke nur öm dich ze verjesse
  Kumm Tommi rück noch en Kipp erus
  Un vum Band läuf Lionel Ritchie
  Dat es jenau dä selve Stuss
  Un die Rund He die jeht op mich
  All dat wat ich saat driehten sich nur öm dich
  Ich muss dä Weet schwer jenerv hann
  Ävver dat es singe Job
  Affjebrööt esu ze dunn
  Als ob Hä zohüren däät
  Jedenfalls bin ich alles losjewoode
  Wat mich fädichmäät
  Un dä Mond jrins durch de Wolke
  Et weed höchste Zick
  Ich bin noch nit voll jenoch
  Ävver ich hann et nit mieh wick
  Un die Rund He jeht op mich
  Un die nächste Rund och
  He em allerletzte Baggerloch
  Wärm Bier un köhl Wiever
  Keine Jrund He ze blieve
  Jede Kaschämm en die ich jefalle bin
  Es jenau wie die dovür
  All die lässije Knallköpp met Kabänes Longdrinks
  Un Express Widderkäu
  Luur ming Fööss schlofen en
  Un dat Kätzewachs Blondie
  Un dä Sargnagel Fuss
  Ich drinke nur öm dich ze verjesse
  Kumm Pitter rück noch en Kipp erus
  Un vum Band läuf Whitney Houston
  Dat es jenau dä selve Stuss
  He em allerletzte Baggerloch